Fra Nordjyllands Politi lyder det, at en mand kommer ind i Fakta i Terndrupcentret klokken 21.01 og truer en ansat bag kassen med kniv. Han får udbetalt et ukendt pengebeløb og forsvinder ud i en mørk stor bil. Politiet mener, at en medgerningmand kører bilen. Manden, der truer med kniv ,beskrives som værende cirka 20 år, 175 cm høj og spinkel af bygning. Han havde mørk Peak performance jakke på, mørke bukser, maskeret foran mund og er dansk af udseende. Nordjyllands Politi hører gerne fra vidner på telefon 114.

Referat:
Mandag aften har en ung mand truet sig til et ukendt pengebeløb i Fakta i Terndrupcentret. Nordjyllands Politi søger vidner.